Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 46/13/4406	Topoľčany, 27.5.2014
EEČ : 2-35-33-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Topoľčany
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, 
sa v skúšobnej dobe, určenej uznesením prokurátora Okresnej prokuratúry Topoľčany zo dňa 18.2.2013, spisová značka Pv 46/13/4406, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 14. 01. 2013 v čase okolo 10.10 hod. v Topoľčanoch na Obchodnej ulici č. 4 v prevádzke DM Drogérie Markt bez zjavného použitia násilia odcudzila z regálu 1 ks makeup zn. Catrice v hodnote 6,79 Eur, 1 ks make-up. zn. Miss Sporty v hodnote 3,49 Eur, 1 ks púder zn. Essence v hodnote 3,29 Eur a 1 ks púder zn. Rimmel Stay Matte v hodnote 4,99 Eur, teda tovar v celkovej hodnote 18,56 Eur, ktorý si následne vložila do pravého vrecka kabáta a takto prešla cez pokladňu bez zaplatenia uvedeného tovaru, pričom bola pristihnutá pracovníkom predajne, ako chce opustiť priestory predajne DM Drogérie Markt, čím tak spôsobila poškodenej spoločnosti DM Drogérie Markt s.r.o. so sídlom Bratislava, Na Pántoch č. 18, IČO: 31 393 781 škodu vo výške 18,56 Eur, pričom uvedeného skutku sa dopustila aj napriek tomu, že bola za obdobný čin v predchádzajúcich 12 mesiacoch postihnutá a to dňa 07. 12. 2012 uložením blokovej pokuty vo výške 15,- Eur, č. blokov A 708308-10, za priestupok proti majetku podľa § 50 ods. 1 zákona SNR č. 372/90 Zb. spáchaný dňa 07. 12. 2012 v OD Kaufland v Topoľčanoch

Uznesením prokurátora Okresnej prokuratúry Topoľčany zo dňa 18.2.2013, spisová značka Pv 46/13/4406, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátorky Okresnej prokuratúry v Topoľčanoch sp. zn. Pv 46/2013 zo dňa 18.02.2013 bolo trestné stíhanie proti obvinenej ml. XXXXX, stíhanej pre  prečin krádeže podľa § 212 ods. 2 písm. f) Tr. zák. podľa § 216 ods. 1 Tr. por. podmienečne zastavené a podľa odseku 2 citovaného ustanovenia bola obvinenej určená skúšobná doba v trvaní 1 rok.
         Toto uznesenie sa stalo právoplatným dňa 06.03.2013.
Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.	
	Podľa § 217 ods. 3 Tr. por. uznesenie podľa odseku 1 sa doručuje obvinenému a poškodenému; obvinený a poškodený môžu proti nemu podať sťažnosť, ktorá má odkladný účinok. 
	Podľa § 217 ods. 4 Tr. por. právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e).
     	Dňom 06.03.2014 uplynula u obvinenej skúšobná doba podmienečného zastavenia trestného stíhania. 
Po uplynutí skúšobnej doby bolo zisťované, či obvinená viedla riadny život a či splnila zákonné podmienky pre záver, že sa osvedčila. Boli preto vyžiadané správy z miesta trvalého bydliska, z Obvodného úradu v Topoľčanoch, odbor všeobecnej vnútornej správy, z Obvodného oddelenia PZ Bánovce nad Bebravou, z ÚPSVaR Bánovce nad Bebravou   ako aj odpis z registra trestov. Z týchto správ vyplýva, že obvinená viedla v skúšobnej dobe riadny život, nebola súdne trestaná ani postihnutá za priestupok a tiež nebola trestne stíhaná. 
Z dokazovania vykonaného po uplynutí skúšobnej doby podmienečného zastavenia trestného stíhania vyplýva, že obvinená ml. XXXXX zákonom stanovené podmienky splnila. Iné obmedzenia jej uložené neboli.    
              Vzhľadom na vyššie uvedené bolo preto potrebné rozhodnúť tak, ako je to uvedené vo výrokovej časti tohto uznesenia.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Silvia Fráterová
prokurátorka